Országos kisállat kiállítás Pécsett
A Magyar Kisállatbarátok és Tenyésztõk Országos Szövetsége és a Pécsi Galamb és Kisállattenyésztõk Egyesülete a hét végén országos galamb és kisállat kiállítást tart Pécsett.
Az ország minden pontjáról csaknem 200 kiállító jelezte részvételét, valamint érkeznek galambászok a jugoszláviai Horgosról is.

Suvák György, a Pécsi Galamb és Kisállattenyésztõ Egyesület elnöke elmondta: a mostani, az  év eleji fajtaminõsítéssel is egybe kötött kiállítás egyik különlegességének ígérkezik az a holland bögyös galambfajta, amelyet elõször láthat a nagyközönség.

"A kiállítók nagy száma is bizonyítja, hogy a tenyésztõk nehéz anyagi helyzetük mellett is tovább hódolnak hobbijuknak" - hangsúlyozta. A szakmai konferencián többek között szó lesz a 2002-ben igénybe vehetõ támogatásokról, valamint a tenyésztésre javasolt nyúlfajtákról. 

Az egyéni kisállattartók mellett bemutatkoznak a nagyobb üzemek, a Pannon Agrártudományi Egyetem Kaposvári Állattenyésztõ Kara, a nemerõpusztai ANAS Szövetkezet és a bajai székhelyû Bácska Rt. legszebb nyulait, a Bábolna Rt. tenyész lúdjait, valamint a sásdi Agro Rt. májhibrid kacsáit tekinthetik meg a látogatókat.

Az idén elsõ alkalommal a Gödöllõi Egyetem is elhozza legszebb nyulait. A bemutatott állatokat szakmai zsûri értékeli, s választja ki fajtánként a gyõzteseket, az elért eredmények az országos minõsítésbe is beszámítanak.

Állatbörzét is tartanak, itt cserélnek gazdát az eladásra hozott galambok és kisállatok. A pécsi iskolások az idén is ingyen tekinthetik meg a kiállítást.
kisállat Pécs